CELEX: 62016CA0380
Language: hr
Date: 2018-02-08 00:00:00
Title: Predmet C-380/16: Presuda Suda (šesto vijeće) od 8. veljače 2018. – Europska komisija protiv Savezne Republike Njemačke (Povreda obveze države članice — Oporezivanje — Porez na dodanu vrijednost (PDV) — Direktiva 2006/112/EZ — Članak 73. — Oporezivi iznos — Članci 306. do 310. — Posebne odredbe za putničke agente — Isključenost tih odredbi za prodaju za poduzeća koja su porezni obveznici — Ukupno određivanje oporezivog iznosa za određeno razdoblje — Neusklađenost)

9.4.2018   
            
            
               HR
            
            
               Službeni list Europske unije
            
            
               C 123/3
            
         Presuda Suda (šesto vijeće) od 8. veljače 2018. – Europska komisija protiv Savezne Republike Njemačke
   (Predmet C-380/16) (1)
   
   ((Povreda obveze države članice - Oporezivanje - Porez na dodanu vrijednost (PDV) - Direktiva 2006/112/EZ - Članak 73. - Oporezivi iznos - Članci 306. do 310. - Posebne odredbe za putničke agente - Isključenost tih odredbi za prodaju za poduzeća koja su porezni obveznici - Ukupno određivanje oporezivog iznosa za određeno razdoblje - Neusklađenost))
   (2018/C 123/04)
   Jezik postupka: njemački
   
      Stranke
   
   
      Tužitelj: Europska komisija (zastupnici: M. Owsiany-Hornung i M. Wasmeier, agenti)
   
      Tuženik: Savezna Republika Njemačka (zastupnici: T. Henze i R. Kanitz, agenti)
   
      Intervenijent u potporu tuženiku: Kraljevina Nizozemska (zastupnici: M. K. Bulterman, C. S. Schillemans i B. Koopman, agenti)
   
      Izreka
   
   
               1.
            
            
               Savezna Republika Njemačka povrijedila je obveze na temelju članka 73. i članaka 306. do 310. Direktive Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost time što je iz posebnih odredbi o porezu na dodanu vrijednost koje se primjenjuju na putničke agente isključila usluge putovanja koje se isporučuju poreznim obveznicima, a koji ih koriste za račun svojeg poduzeća, i time što je putničkim agentima odobrila da, u mjeri u kojoj su podvrgnuti navedenim odredbama, odrede oporezivi iznos za porez na dodanu vrijednost općenito za skupine usluga ili za sve usluge isporučene tijekom razdoblja oporezivanja.
            
         
               2.
            
            
               Saveznoj Republici Njemačkoj nalaže se snošenje troškova.
            
         
      (1)  SL C 314, 29. 8. 2016.